Moskva sirkida gimnastikachi gumbazdan qulab ketdi

Vernadskiy prospektidagi Moskva katta sirkida 11-sentabr kuni, kechqurun gimnastikachi balandlikdan qulab tushdi. Bu haqda RBC xabar beradi.

Sirk gumbazidan qulab tushgan qiz Botkin shifoxonasiga yotqizildi.
“21 yoshli ayol balandlikdan qulab tushishga oid shikastlanishlar bilan jonlantirish bo‘limiga yotqizildi”, — deydi Botkin shifoxonasi jarrohi Vladimir Bedin.
Sirk direktori Edgard Zapashniyning ma’lum qilishicha, gimnastikachi Kseniya Yolkina xavfsizlik texnikasi qoidasini buzgan.